“ÇOX EHTİRASLIYAM, ONA GÖRƏ DƏ…” – AFAQ ASLAN | YENİLİK.AZ İNTERNET QƏZETİ\n“ÇOX EHTİRASLIYAM, ONA GÖRƏ DƏ…” – AFAQ ASLAN\nMetbuat.az-ın budəfəki qonağı cazibədar müğənni Afaq Aslandır. A.Aslan: “mənim qarşıma şir qoyun” dedi: – Afaq, sən qız bürcüsən, şiri neynirsən? – Şiri sevirəm. Çünki özümü şir kimi güclü hiss edirəm. Fili də sevirəm, özü də xortumu yuxarı duran filləri. Çünki evə var-dövlət gətirir. Ancaq bilmirəm elə daş varmı ki, biznesi artırsın.\n– Cazibədar, baxımlı qadın Afaq Aslan… Ancaq onu deyim kişilər səni nə qədər sevsələr də, qadınlar bir o qədər qısqanırlar ha. Bunu necə qəbul edirsən? – (Gülür)\nƏslində normaldı. İnsan gözəl bir şey görəndə onun yerində olmaq istəyir, ancaq ola bilmir. Yaxud da baxır ki, gözəldi, cazibədardı, şirindi, baxımlıdır, düşünür ki, o, niyə elə deyil. Onun kimi olmaq istəyir, ola bilmir. Bu da onda qəzəb, kin yaradır. Tez özlərinə saxta profil açıb daş-qalaq etməyə başlayırlar. İçlərindəki qəzəbi onunla çıxarırlar. Məncə, normaldı hamısı. Qınamıram onları.\n– Bu qısqanclıq səndə qıcıq yaradır?\n– Əvvəllər hirslənirdim, asırdım-kəsirdim, ancaq indi adiləşib deyə, normal qəbul edirəm. – Necə oldu ki, məşhurlaşmaq istədin?\nBirdən birə ağlına gəldi, yoxsa necə?\n– Əslində məşhurlaşmaq heç ağlımdan keçməyib. Bu bir təsadüf oldu. Mənim şou-biznesə gəlişim də sırf təsadüf nəticəsində baş verib. Yəni bunların heç biri planlı şəkildə olmayıb.\n– Müsahibələrin birində kişi tipi olaraq Burak Özçiviti bəyəndiyini demisən… – Çox xarizmatik kişi obrazıdır. Bəli, bəyənirəm. Bu arada onu deyim ki, mənim sevgilimə oxşayır.\n– Tanışlığınız varmı Burakla?\n– Bəs sevgilin Türkiyə vətəndaşıdır?\n– Burak Bakıya gələndə görüşünə getmişdin?\nGetsəydin sevgilin qısqanardı?\n– (Gülür). Əlbəttə, elə ona görə getmədim. Həm də mənim sevgilim ondan qəşəngdi.\n– Necə tanış olmusunuz?\n– Tam təsadüfü tanışlığımız olub. İkimizin ortaq dostumuz var. Onun sayəsində tanımışıq bir-birimizi. – Biznesmendir, yoxsa kasıb oğlan?\n– Əlbəttə, biznesmendir.\n– Hamı səni seksi qadın kimi təsəvvür edir. Maraqlıdır, bu günə kimi neçə sevgilin olub?\n– Bir dəfə ailə qurub, ayrılmışam. Bu ailəni də sevgi üzərində qurmuşdum. Bundan sonra 2 dəfə möhkəm sevmişəm, bu da üçüncüdür.\n– Bəs nə vaxtsa yenidən ərə getmək kimi bir planın var, yoxsa ömrü-günü sevgilərlə keçirmək istəyirsən? – Mən bəzi müğənnilər kimi ad üçün ərə getmək istəmirəm. İstəmirəm ki, saxta toy edib, 5 aydan sonra ayrılım. – Müsahibələrində komplekslərinin də olduğunu demisən. Nəyi özünə dərd edirsən?\n– Bir söz deyəcəm, güləcəksən. Camaatı sevgilisi qısqananda, mən özüm-özümü qısqanıram. Məsələn, harasa qonaq kimi dəvət olunuramsa, birinci gələn qonaqların kimliyi ilə maraqlanıram. – Səndə də artıq ulduzluq xəstəliyi yaranıb deyəsən?\n– (Gülür). Hərdən deyirlər yekəxanasan. Ancaq elə deyil. İçimdə özümə qarşı eqoistlik var. Xoşuma gəlməyən adam olanda, fikirləşirəm ki, xeyir ola ee, niyə özümə əziyyət verib, onunla oturmalıyam? Bu baxımdan özümü çox qısqanıram. İnsanlar çox olan yerə getmək istəmirəm. İstəyirəm onlar üçün əlçatmaz olum. Hamı şəklimi, klipimi görsün, ancaq heç kim məni canlı görməsin. Hər insanın mənə yaxın olmasını istəmirəm.\n– Bəs sevgin daşa dəyəndə nə edirsən? “Eh” deyib keçirsən, yoxsa güclə ayağa qalxırsan?\n– Çox ağır depressiya keçirirəm. Tez ayağa dura bilmirəm. Mənim üçün illər lazımdır ayağa qalxmağa. Hamıdan uzaqlaşıram, başqa ölkələrə gedirəm.\n– İnsanların təsəvvüründə özünlə bağlı seksi qadın obrazı yaratmısan. Bu obraz nədir belə, daxili tələbat? – Çox ehtiraslıyam, ona görə elə görünürəm. Fotolarımda nə qədər seksi görünürəmsə, realda da o qədər ehtiraslı qadınam.\n– Heç bu günə kimi etdiyin şeylərə görə əzab çəkmisən?\n– Olub. Sevgim bir-bir daşa dəydikcə, çəkdiyim əzaba, ağrı-acılı günlərə indi dönüb baxanda gülürəm ki, gör kimlərdən ötrü əzab çəkmişəm. Birdən düşünürəm, görəsən mən bu adamın nəyini sevirəmmiş? Həm də bilirsən nə maraqlıdır, məni sevən insanı sevmirəm. Biləndə ki, kimsə məni sevir, o dəqiqə ondan qaçıram. Mənim aləmimdə o yox, mən onu seçməliyəm.\n– Bəs seçim edəndə nələri əsas götürürsən?\n– Desəm ki, məni özünə kişinin pulu çəkir, yalançı olaram. Mən seçdiyim adamın yüksək mədəniyyəti, qadına diqqəti olmalıdır. Kişinin danışığında da, hərəkətində də hər xırda detala diqqət edənəm. O qədər incə xarakter sahibi olmalıdır ki, ürəyimi ovsunlaya bilsin.\n– Səncə hansı daha yaxşıdı, illər öncəki Afaq, yoxsa bu günün məşhur Afaqı?\n– Heç nə dəyişməyib, eyni adamam. Məni nə pul, nə də məşhurluq dəyişə bilməz. Çünki pulun çoxunu da, azını da görmüşəm. Ən bahalı maşınları, ən bahalı zinət əşyalarını da görmüşəm. Mənim dünya malında gözüm yoxdur. Kənardan düşünülür ki, Afaq pulsuz adama salam verməz. Düzdü, çox pul xərcləyirəm, tələbatım çoxdur. Ancaq insana pul kisəsi kimi baxa bilmirəm. Bir kişiyə mənim ürəyim qızmırsa, istəyir o kişi dünyanın nazını-nemətini ayağımın altına töksün, yenə gözümdə olmayacaq. – Baxımlı olmanız üçün ay ərzində nə qədər xərcləyirsiniz?\n– Nə qədər qənaət etsəm də, 5-10 min arası gedir.\n– Geyim alarkən brend olub-olmamasına önəm verirsən?\n– Yox. O qədər brend geyimlər var ki, zövqsüzdür. Əsas odur ki, mənə yaraşan olsun.\n– Bəs mütaliə edirsən? – Bəli. – Sonuncu dəfə oxuduğun kitabı adını xatırlayırsan?\n– Axrıncı dəfə Aleksandr Dümanın “Üç muşketyor” əsərini oxumuşam. Anam filoloqdur deyə, bizim evdə hər cür bədii əsər tapmaq olar. Ancaq son zamanlar kitab oxumuram. Çünki nə axtarsan, internetdə taparsan. – Bəzi məşhurlar var ki, bir zamanlar sənin kimi cəsarətli fotosessiyaları ilə gündəmə gəliblər. Sonra ailə qurublar. Bir-bir bütün saytlara zəng edib xahiş edirlər ki, filan fotoları çıxardın.\nNecə düşünürsən, sabah sənə də belə olma ehtimalı varmı?\n– (Gülür). Bilsəm ki, nə vaxtsa, nəyinsə peşmançılığını çəkəcəm, onu etmərəm. Mən evdar qadın deyiləm ki… Övladım da sabah bilməlidir ki, anam müğənni olub.\n– Səncə, Afaq Aslan necə ana, necə nənə olacaq?\n– Mükəmməl. Övladlarıma qarşı çox ciddi olaram. Ancaq onları çox sıxma-boğmaya salmaram. İnsan ailədə hansı tərbiyəni görürsə, onu da övladlarına aşılayır. İmkan vermərəm ki, hansısa zərərli vərdişlərə tutulsunlar. Uşağı düzgünlük, savad sahibi edəndən sonra mühit onu dəyişə bilməz.\n– Bəs sənin kimi gözəl quruluşda, şirin bir qızın olarsa, bir gün o da sənin kimi açıq-saçıq fotosessiya eşqinə düşərsə, nə edərsən?\n– İcazə verərəm. Qızım desə ki, model və ya müğənni olmaq istəyirəm, özüm onun arxasında dayanaram.\n– Türkiyədən sənə bir neçə təklif gəlmişdi. Yeni layihələr olacaqdı. İşlər nə yerdədir?\n– İşlər yaxşıdır. Bu yaxında yeni layihələr üçün Türkiyəyə uçacam\n– Birdəfəlik orada qalmaq fikrin var?\n– Baxır təklifə, ola bilər ki, uzun müddət orda yaşayası olum.\n– Ukraynada keçirilən gözəllik yarışmasında qalib oldun. Bu yarışma ilə bağlı məlumat ver, zəhmət olmasa. – Həmin yarışmada 23 ölkədən 9 ölkə seçilmişdi. Yarışmada 1-ciliyi qazandıqdan sonra mənə İtaliyadan təklif gəldi. Hazırda təklif qüvvədədir, ancaq bilmirəm gedəcəm, ya yox.\n– Bu yarışamaya gedərkəndə səni çox qınadılar.\n– Məni onsuz da həmişə qınayırlar. Adi gəlir artıq. İnsanlarda qısqanclıq yaradıramsa, deməli, məndə onlarda olmayan bir şeylər var.\n– Səni tanıyanlar deyirlər ki, çox şən, dostcanlı, vətənpərvər, mərd qadınsan. Amma bu xüsusiyyətlərindən cəmiyyətin xəbəri yoxdu. Onların baxışı başqadı. Onlar sanki təkcə var gücü ilə məşhurlaşmağa can atan Afaqı görürlər. Geniş kütlənin səni olduğun kimi yox, istədikləri kimi tanıması əziyyət verirmi? Bu yanlış tanınmanı nə ilə bağlayırsan? Fotoların, açıqlamaların, yoxsa nə?\n– Doğrudur. Mən insanı darda qoymaram. Məsələn, qadın var deyir ki, sevgilim borca düşüb, pulu qurtarıb, özümə təzəsini tapacam. Ancaq bu mənim başıma gəlsə, onu darda qoyub qaçmaq yox, əksinə əlindən tutub həmin quyudan çıxararam. Əlimdən gələn qədər yaxşılıq edənəm. Yaxşılıq etməyə gücüm çatmırsa, pislik də etmərəm. Həyat bumeranqdır. Nə edəcəksən, o da səni izləyib qarşına çıxacaq. Bəli… çox insan məni olduğum kimi tanımır. Çünki məni kənardan izləyirlər. Ona görə də başqa cür düşünə bilərlər. Hərdən əziyyət çəkirəm. Ancaq onlara haqq da qazandırıram. Mənim şəkillərim, cəsarətli pozlarım insanlarda fikir çaşqınlığı yaradır.\n“OĞLUMUN TOYUNDA HAMININ SƏNƏDİ YOXLANILIB RESTORRANA BURAXILACAQ” – MANAF AĞAYEV


Lent.az | KULIS - Mükafatların hamısı axmaqlıqdır! - Oskardan imtina edən sənət adamları - SİYAHI\n06-03-2018 / 17:32\nMükafatların hamısı axmaqlıqdır! - Oskardan imtina edən sənət adamları - SİYAHI\nKulis.az Oskar mükafatını qazanan, lakin ondan imtina edən, mərasimə qatılmayan sənət adamlarının siyahısını təqdim edir.\n1972-ci ildə çəkildiyi “Xaç atası” (“The Godfather”) filmindəki Don Karleone obrazına görə “Ən yaxşı aktyor” kimi “Oskar” mükafatı qazanmışdı. Ancaq Brando mükafatdan imtina edir. Buna səbəb o dövrdə Amerika hökumətinin hindulara qarşı apardığı siyasət idi. Məhz buna görə Brando mərasimə qatılmır.\n“Pianist” filminə görə 2003-cü ildə Oskar qazanmışdı. Mərasimdə iştirak etmədi. Ancaq iştirak etmək istəsə belə, mümkün olmayacaqdı. Çünki hələ də uşaqlara etdiyi cinsi zorakılıq ucbatından Amerikada axtarılır. Mükafatı Polanskinin yerinə Harrison Ford qəbul eləyib.\n“Hannah və bacılar” filminə görə qazandığı Oskar mərasiminə qatıla bilməmişdi. Çünki o vaxt sıfır xal alan “İntiqam” filmini çəkməyə başı qarışmışdı. 2000-ci ildə isə ən yaxşı kişi roluna görə Oskar qazandı və bu dəfə mərasimə qatıldı.\nO vaxtı həyat yoldaşı ucbatından Oskar mükafatına sahib ola bilmədi. Dörd dəfə mükafatı uduzan həyat yoldaşı Burton Elizabeti mərasimə getməməsi üçün dilə tutur. Nəticədə ən yaxşı qadın roluna görə mükafat qazanan Elizabet Teylor akademiyaya təşəkkür məktubu yollayır və mükafata sahib ola bilmir.\nMəşhur rejissor heç vaxt mərasimlərə qatılmadığını deyir. Dəfələrlə ən yaxşı kişi rolu, ən yaxşı ssenari, ən yaxşı film nominasiyalarına görə mükafat qazansa da heç vaxt mərasimlərdə iştirak etməyib. Yalnız 2002-ci ildə bu xasiyyətindən əl götürür: 11 sentyabr hadisələrinin ardınca New-Yorkda çəkilən filmləri tanıtmaq üçün mərasimə qatılmışdı. Vudi Allen mükfatlar haqqında bunları söyləyib: “Mükafatların hamısının konsepti axmaqlıqdır. Başqa insanların meyarlarını qəbul etmirəm. Çünki sizi layiq gördükləri zaman mükafatı qəbul edirsiniz, mükafatı haqq etmədiyinizi düşündüyünüzdə də bunu qəbul etməyiniz lazım gəlir”.\nAltı dəfə namizədlikdən sonra nəhayət 1987-ci ildə Oskar qazanan aktyor mərasimdə iştirak etmir. Onun açıqlaması: “Bu gözəl bir qadının arxasınca 80 il qaçmağa bənzəyir. Axırda qadın yumşalır. Sən isə deyirsən ki, bağışla, çox yoruldum”.\nDörd dəfə Oskar mükafatı qazanıb. Heç vaxt mərasimə qatılmayıb, amma mükafatdan da imtina etməyib.\n1937-ci ildə “Qədim Çikaqo” filmindəki roluyla ən yaxşı köməkçi qadın aktyor mükafatını qazanıb. Elis mərasimə qatılmadı. Mükafatı onun yerinə başqası aldı.\nCorc Kempel Skott\n“Patton” filmində ən yaxşı aktyor namizədliyini rədd etdi. Və akademiyaya bildirdi ki, əgər ən yaxşı aktyor adını qazansa, bunu qəbul etməyəcək. Oskarı qazandı, amma yenə də imtina etdi.\nÜst-üstə “ağlar”la savaşdı. Mükafatları həmişə boykot etdi.\nBir neçə il əvvəl Oskar Akademiyası Qodara kinodakı əməyinə görə mükafat versə də rejissor mərasimə qatılmadı. O, bir parça metala görə okeanın o tayına uçmaq niyyətində olmadığını deyib. Amerika qəzetləri isə Akademiyanı antisemit baxışlarına görə rejissora mükafat verməməyə çağırsa da, Akademiya Qodarı onsuz da mükafatlandırdı.\nOskara heç qatılmayıb. Və qatılmaq da istəməyib. Namizəd olduğu “The Tree of Life” görə də mükafatı ala bilməyib.\nBilindiyi kimi, Stenli Kubrik heç vaxt ən yaxşı rejissor mükafatını qazanmayıb. Amma “2001: A Space Odyssey” filminə görə ən yaxşı vizual effekt Oskarı qazanıb. Kubrik mərasimdə iştirak etməyib. Onun yerinə mükafatı Diahann Karol və Burt Lankaster qəbul edib. Hətta mərasimdə bir zarafat da ediblər: Kubrikin Marsda çəkilişlərə davam etdiyini deyib mərasimə yumor qatıblar.


28.08.2017 / 13:00\nErmənistan Silahlı Qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 122 dəfə pozub. Gərginlik Qazax, Tovuz, Ağdam, Gədəbəy, Tərtər, Xocavənd, Füzuli, Cəbrayı... >>\nƏr arvadını qətlə yetirib\nCəlilabadda ər arvadını qətlə yetirib. Hadisə Cəlilabad şəhəri, Vüqar Mürsəlov küçəsində baş verib. Rayon sakini, 43 yaşlı İsmayıl İsmayılov ailə münaqişəsi zəminində həyat yoldaşı Sevda İsmayılova ... >>\nSalyanda 79 yaşlı piyadanı yük maşını vurub\nSalyanda 79 yaşlı piyadanı yük maşını vurub. Hadisə Ələt-Astara magistral yolunun şəhərin ərazisindən keçən hissəsində qeydə alınıb. Belə ki, Salyan şəhər sakini, 79 yaşlı İngilis Məmmədov magistral... >>\nAzərbaycan tərəfə atəş açmaq istəyən erməni hərbiçilər yaralandı\nAvqustun 20-də Ermənistan Silahlı Qüvvələri Azərbaycan tərəfə atəş açmaq istəyərkən özləri yaralanıblar. Hadisə Ağdərədə yerləşən hərbi hissələrin birində baş verib. Artilleriya qurğusunun lafetinin ... >>\nYeni tikilən ikimərtəbəli ev yanıb\n25.08.2017 / 19:00\nIsmayıllıda yeni tikilən ikimərtəbəli ev yanıb. Hadisə Əbdülhəsən Ələkbərzadə küçəsində, 3 uşaq atası, 1984-cü il təvəllüdlü Babayev Vüsal Məmmədemin oğluna məxsus ümumi sahəsi 126 kvadratmetr ola... >>\nErmənistan Silahlı Qüvvələrinin bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini 156 dəfə pozub. Gərginlik Qazax, Tovuz, Gədəbəy... >>\nAğsu rayonunda qətl hadisəsi törədilib\nAğsu rayonunda qətl hadisəsi törədilib. Rayonun Gəgəli kəndində 1970-ci il təvəllüdlü Şamıyev Şamxal İkram oğlu ailə münaqişəsi zəminində öldürülüb. Məlumata görə, onu həyat yoldaşı, 1976-cı il təvəl... >>\nErmənistan silahlı qüvvələrinin bölmələri cəbhənin müxtəlif istiqamətlərində sutka ərzində atəşkəs rejimini 139 dəfə pozub. Gərginlik Ağstafa, Qazax, Tovuz, Gədəbəy, Tərtər, Ağdam, Füzuli, Cəbrayıl, ... >>\nErmənistan Silahlı Qüvvələrinin bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini 143 dəfə pozub. Gərginlik Qazax, Tovuz, Gədəbəy... >>\nYanğın bir nəfərin həyatına son qoydu\nYasamal rayonu 1-ci Alatava, sakinləri səhəri yanğın xəbəri ilə açıblar. Ev 26-da başlayan yanğın qısa zamanda bütün mənzili cənginə alıb. Nəticədə mənzil sahiblərindən biri 28 yaşlı Zərgül Süleyma... >>\nBu gün: 11223\nBu ay: 377431


Tarix: 30-11-2017, 15:51 Oxunma sayı: 726 Bölmə: Siyasət\nBu sözlər erməni yazar Tevos Arşakyanın "Armenianreport.com” saytında dərc olunan məqaləsində yer alıb.\n"Nəzarətsiz hakimiyyətin bütün gözəlliklərindən dadan Sərkisyan bu illər ərzində sadəcə elementar yığımla məşğul olub. Bununla da o, ordunu bəslədiyi generalların insafına verib. Əvvəlcə bu iş üçün rəhbərliyi dəstəkçisi Seyran Ohanyana, sonra isə ona sadiq olan Vigen Sərkisyana tapşırıb.\nTəbii ki, nəticə özünü uzun müddət gözlətmədi. Hesablaşma zamanı keçən ilin aprelində çatdı. O zaman azərbaycanlılar qəfil zərbə nəticəsində Qarabağətrafı ərazilərin geniş sahələrini tutmağı bacardı. Aprel fiaskosundan sonra hökumət müəyyən nəticələr çıxardı, Müdafiə Nazirliyindəki bir sıra hərbçi və rütbəlilərin buraxdıqları səhvə və oğurluqlara görə "kəlləsi vuruldu”. Xalqın narazılığını aşağı salmaq üçün Sərkisyan hətta Ohanyanla da ayrılmalı oldu.\nLakin erməni ordusunun vəziyyəti ilə bağlı keçən il dəhşətli həqiqətləri ortaya çıxarmağımıza baxmayaraq, biz hələ də ordunun parçalanma səviyyəsini tam anlamırdıq. Bu o demək deyil ki, bunu generallar və hökumət tərəfindən ordunun məhv olunmasını sakit şəkildə izləməyəcək peşəkar hərbçilər də anlamırdı. Bizim hamımız üçün yenilik, həm də erməni kəşfiyyat-diversiya bölüyünün əsasını qoyan şəxs - Vova Vardanovun bir müddət öncə "1in.am” saytına dedikləri oldu. O bildirdi ki, ordudakı ölümlərin yarısı hərbçilərin silahla ehtiyatla davranmamasının nəticəsidir. Vardanovun sözlərinə görə, aprel döyüşləri zamanı düşmən maneəsiz şəkildə böyük qrupla birgə bizim arxamıza keçməyi bacarıb. Əsl döyüşçüyə, peşəkar kəşfiyyatçıya inanmamaq üçün bizim heç bir əsasımız yoxdur. Onun hər sözündə bizim ordunun, gənc uşaqların ağrıları hiss olunur, hansı ki, düşmənin fəaliyyəti ucbatından yox, ordunu sadəcə yemləmə məkanına çevirmiş komandirlərin diqqətsizliyinə görə həlak olurlar. Nəticədə ordu bizim postların burnunun ucunda mühəndis fəaliyyəti apararaq, əraziləri minalardan təmizləyən azərbaycanlıların hücumu zamanı sadəcə yatmışdı. Axı düşmən görünməz papaqla işləmirdi. Bəs ordunun kəşfiyyatı hara baxırdı? İstehkam qüvvələri nə ilə məşğul olurdu? Nəhayət ki, hərbi əks-kəşfiyyatçılar harada idi? Belə çıxır ki, azərbaycanlılar rahatlıqla minalı əraziləri təmizləyib, bizim mövqelərimizə arxadan zərbə endiriblər, amma bizdən bunu heç kim müəyyən edə bilməyib? Böyük ehtimalla da belə olub.\nBəs nəyə görə belə olub? Ona görə ki, zabitlər yalnız varlanmaq, əsgərlər isə ordunun qarət olunduğunu görərək düşmənin mümkün hücumu haqqında yox, nə zaman tərxis olunacaqları barədə düşünürlər. Vova Vardanyan tərəfindən deyilənlər növbəti dəfə bizə göstərir ki, bizim orduda elementar özbaşınalıq hökm sürür. Situasiya dərinləşir və ictimaiyyətin ordu üzərində tam nəzarəti olmadan, o, hüquq müdafiəçiləri tərəfindən yoxlamalar üçün tam qapalı olacaq. Generalitet varlanır və ictimaiyyət tərəfindən nəzarət ona gərək deyil. Bununla belə rütbəli insanlar həm də mövcud dövlət strukturları tərəfindən olan yoxlamalardan da qorxmurlar. Yaxın zamanlarda keçən ilki kimi qaçdı-qovdu olmayacaq. Ona görə ki, rejimə 2018-ci ilin apreli ərəfəsində döyüşkən yox, itaətkar ordu lazımdır. Bu da o deməkdir, 2016-cı ilin aprelindən heç bir nəticə çıxarılmayıb. Düşmənin istənilən istiqamətdə müdaxiləsini görə bilərik. Bu isə müdaxilə yox, daha çox düşmənin (Azərbaycan Ordusu nəzərdə tutulur - red.) korrupsiya ilə parçalanmış ordunun arxasına təhlükəsiz gəzintisi olacaq”.(Axar.az)\nTarix: 12-06-2017, 10:21 Oxunma sayı: 752 Bölmə: Mədəniyyət / FOTO\nTarix: 1-11-2017, 18:35 Oxunma sayı: 633 Bölmə: Cəmiyyət / Sumqayıt\nTarix: 23-04-2016, 10:25 Oxunma sayı: 753 Bölmə: İdman\nTarix: 6-02-2017, 11:11 Oxunma sayı: 744 Bölmə: REDAKTOR SEÇİMİ\nTarix: 8-08-2016, 15:15 Oxunma sayı: 4 785 Bölmə: Sumqayıt / Manşet\nİsti hava şəraiti ilə bağlı- XƏBƏRDARLIQ\nTarix: 11-08-2016, 12:30 Oxunma sayı: 990 Bölmə: Hava\nO bildirib ki, günəş aktivliyinin çox olması tutmaları artıran faktor olub, beynin funksional


Vətən Müharibəsində qəhrəmancasına döyüşərək şəhid olmuş, ölkəmizin ərazi bütövlüyü uğrunda canlarınından keçmiş əsgər və zabitlərimizin xatirəsinə ehtiram olaraq 27 sentyabr – Anım Günü ilə əlaqədar Masallının Qərəmanlar Parkında tədbir keçirilib.\nAsiya TV xəbər verir ki, anım mərasimində Masallı Rayon İcra Hakimiyyətinin başçısı və aparatı, hüquq-mühafizə orqanlarının rəhbərləri, Milli Məclisin deputatları, şəhid ailələri, qazilər, rayon ictimayəti və media nümayəndələri iştirak ediblər.\nTədbir Heydər Əliyev Mərkəzinin önündə Ümummilli liderin heykəlinin ziyarəti ilə başlayıb.\nSonra Müzəffər Ali Baş Komandan, Azərbaycan Prezidenti cənab İlham Əliyev Anım Günü ilə əlaqədar yayımlanan xalqa müraciəti dinlənilib.\nMasallı RİH başçısı Şahin Məmmədov, Milli Məclisin deputatları-Professor Anar İsgəndərov və Məşhur Məmmədov, Milli Qəhrəman Səfəralı Məmmədovun anası Şahdəstə Məmmədova, şəhidlər anası Ziba Əsgərova, Masallı Ağsaqqallar Şurasının sədri Ələşrəf Niftiyev, müharibədə sağ qolunu itirən qazi Daməd İbrahimli, Qafqaz Müsəlmanları İdarəsinin qazısı Hacı Ağa Rəşid Talıbov və başqaları böyük Zəfərin qazanılmasında, müharibədən sonrakı proseslərdə, o cümlədən şəhid və qazilərə, Vətən müharibəsi iştirakçılarına dövlət qayğısının təmin edilməsi istiqamətində atılan addımlardan danışıblar.\nÇıxışlarda Azərbaycan Prezidenti, Müzəffər Ali Baş Komandan cənab İlham Əliyevin rəhbərliyi ilə rəşadətli Azərbaycan Ordusunun keçdiyi şanlı döyüş yolu, böyük Zəfərin qazanılmasında qardaş Türkiyənin göstərdiyi siyasi-mənəvi dəstək yüksək qiymətləndirilib. Vurğulanıb ki, qədirbilən Azərbaycan xalqı böyük Zəfəri bizə yaşadan şəhid və qazilərimizin qəhrəmanlığını heç zaman unutmayacaq.\nBir qrup döyüşçü və ailələrinə “Cəbrayılın azad olunmasına görə” və “Füzulinin azad olunmasına görə” medalları təqdim edilib.\nSonra Masallı Dövlət Regional Kolleci tələbələrinin ifasında Vətən Müharibəsindən bəhs edən “Vətən var olsun!” ədəbi-bəii kompozisiya nümayiş olunub.\nDaha sonra anım tədbiri ağacəkmə kampaniyası ilə davam edib.\nSaat 12:00-da ölkəmizin ərazi bütövlüyü yolunda canlarını fəda etmiş bütün şəhidlərimizin xatirəsi bir dəqiqəlik sükutla yad edilərək, rayon ərazisində nəqliyyatın və piyadaların hərəkəti dayandırılıb\n16, Oktyabr - 15:27678\n15, Oktyabr - 11:211720\n15, Oktyabr - 11:181482


Qiymətləri ilə razılaşmayan şagirdlər şikayət edə biləcək\nQiymətləri ilə razılaşmayan şagirdlər şikayət edə biləcək Hadisə\nOrta məktəblərdə summativ qiymətləndirmələrin nəticələri, yaxud yarımillik və illik qiymətlərin hesablanması ilə razılaşmayan təhsilalanlar məktəb direktoruna şikayət edə biləcəklər. Bununla əlaqədar Təhsil Nazirliyinin Kollegiyası “Ümumi təhsil pilləsində təhsilalanların attestasiyasının (yekun qiymətləndirmə (attestasiya) istisna olmaqla) aparılması Qaydası”nda dəyişikliklər edib.\nŞikayətdə göstərilən hallar öz təsdiqini tapmadıqda, təhsilalana (onun valideyninə və ya digər qanuni nümayəndəsinə) bu barədə əsaslandırılmış cavab göndərilir. Şikayətə baxılmasının nəticəsi ilə razılaşmayan təhsilalanların (onların valideynləri və ya digər qanuni nümayəndələri) müraciətlərinə ümumi təhsil müəssisəsinin tabeliyindən asılı olaraq yerli təhsili idarəetmə orqanları və ya Təhsil Nazirliyi tərəfindən baxılır. Şikayətdə göstərilən hallar öz təsdiqini tapdıqda, bu Qaydanın 6.2.1-ci və ya 6.2.2-ci yarımbəndlərində göstərilən tədbirlərin görülməsi barədə ümumi təhsil müəssisəsinə tapşırıq verilir. Şikayətdə göstərilən hallar öz təsdiqini tapmadıqda, təhsilalana (onun valideyninə və ya digər qanuni nümayəndəsinə) bu barədə əsaslandırılmış cavab göndərilir.


Mədəniyyət iqtisadiyyatın gəlir mənbəyi kimi: British Council Azərbaycanda yeni tendensiya formalaşdırır – FOTO – VİDEO | 1news.az | Xəbərlər\nMədəniyyət iqtisadiyyatın gəlir mənbəyi kimi: British Council Azərbaycanda yeni tendensiya formalaşdırır – FOTO – VİDEO\n17 May saat 12:28 ~ 8 dəqiqəlik oxu 6660\nMədəniyyət və incəsənət hələ də dünyanın bir çox ölkəsində iqtisadiyyatın inkişafı üçün lazımı qədər qiymətləndirilməyən potensial olaraq qalmaqdadır.\nBu sahəyə əvvəlki kimi ölkənin mədəni inkişafı üçün zəruri olan, lakin real gəlir gətirməyən dövlət büdcəsinin xərc hissəsi kimi baxılır. Bu səbəbdən vəsaitlər ən son olaraq bu sahəyə ayrılır.\nLakin dünyanın inkişaf etmiş ölkələri son on illər ərzində bunun köhnəlmiş stereotip olduğunu və mədəniyyətin öz xərclərini ödəmək iqtidarında olduğunu və hətta ənənəvi sənaye sahələrindən geri qalmayaraq ölkə iqtisadiyyatının gəlirli hissəsi olduğunu sübut edib.\n“Kreativ iqtisadiyyat” anlayışı daha fəal şəkildə istifadə olunmaqdadır ki, burada əsas məhsul ideya və innovasiyalardır. Kreativ iqtisadiyyat BMT tərəfindən ən perspektivli və sürətlə inkişaf edən sahələrdən biri kimi tanınıb.\nMisal üçün, Avropa ölkələrində mədəniyyət sektoru ÜDM-nin orta hesabla təxminən 5%-ni istehsal edir və illik artım 10% proqnozlaşdırılır. Hər il təxminən 558 milyard avro gəlir gətirən bu sektor Aİ ərazisində üçüncü ən böyük işəgötürəndir.\nBöyük Britaniya da heyrətamiz nəticələr nümayiş etdirir. Burada mədəniyyət sektoru digər sahələrə nisbətən iki dəfə tez artır və 92 milyard funt (121,6 milyard dollar) dəyərində qiymətləndirilir.\nBu uğurlu təcrübəni tərəfdaş ölkələrlə bölüşmək məqsədilə mədəni və təhsil imkanlarının inkişafı üzrə Britaniya təşkilatı – British Council tərəfindən həyata keçirilən gənclər üçün Creative Spark proqramı başladılıb. Azərbaycanda British Council 1993-cü ildən fəaliyyət göstərərək təhsil və gənclərin inkişafı sahəsində ən qabaqcıl tendensiyaları tətbiq edir.\nSon il ərzində Azərbaycanda həyata keçirilən yeni Creative Spark proqramı gənclərə sahibkarlıq fəaliyyətinin əsaslarının öyrədilməsinə və biznes yönümlü təfəkkürün formalaşdırılmasına yönəldilib. Sosial şəbəkələrdə tərcümədə “Mənim yaradıcı qığılcımım” mənasını verən #mycreativespark həştəqi yaradılıb.\nÖlkədə müsabiqə seçiminin üç qalibindən biri Azərbaycan Dövlət Mədəniyyət və İncəsənət Universiteti (bundan sonra ADMİU) ilə birlikdə YARAT Müasir İncəsənət Məkanı olub. Onlar London İncəsənət Universiteti (bundan sonra UAL) və incəsənət sahəsində fəaliyyət göstərən Britaniya təşkilatı Gradcore ilə tərəfdaşlıq əlaqələri quraraq, özlərinin “Bumeranq” adlandırdıqları fəaliyyət planlarını təklif ediblər.\nLayihə həmçinin Azərbaycan Mədəniyyət Nazirliyinin dəstəyini qazanıb.\nYARAT təhsil proqramlarının rəhbəri Səyyarə Hüseynlinin sözlərinə görə, “Bumeranq” layihəsində iştirak etmək üçün ADMİU-nun 10 tələbəsi seçilib. Seçim fevralın sonunda ali məktəbin tələbələri arasındakı ideyalar müsabiqəsi əsasında həyata keçirilib. Təklif olunan tələbə layihələri ilə bağlı tələb onlarda yaradıcı istiqamətin, sosial əhəmiyyətin və biznes yanaşmanın bir araya gətirilməsindən ibarət olub.\nEyni qaydada UAL-dan da 10 finalçı seçilib. Səyyarə Hüseynlinin qeyd etdiyi kimi, prosesin maksimal səviyyədə obyektivliyini və şəffaflığını təmin etmək məqsədilə, seçim Gradcore təşkilatı tərəfindən keçirilib.\nBiznes bacarıqları zamanın tələbi kimi: Azərbaycan gəncləri British Council tərəfindən təşkil olunan Creative Spark layihəsində – FOTO – VİDEO\nFotoda: Səyyarə Hüseynli\nAzərbaycan tərəfdən finalçılardan biri gələcəyin interyer-dizayneri, ADMİU-nun 20 yaşlı tələbəsi Əsmər Məmmədovadır. Onun təklif etdiyi ideya müxtəlif naxışların yaranma tarixini anlamaqda yardımçı olacaq mobil tətbiqin yaradılmasından ibarətdir.\n“Öz ixtisasımla əlaqədar olaraq, Azərbaycanın milli naxışlarına, xüsusilə ənənəvi Azərbaycan xalçalarına müraciət etməyi xoşlayıram. Bu, məndə smartfonu bu və ya digər naxışa tuşladıqda istifadəçiyə onun haqqında tam məlumatı – onun mənşəyi, xasiyyətləri, xüsusiyyətləri barədə bilgiləri verəcək mobil tətbiqin yaradılmasının böyük faydası olacağı haqqında fikir oyatdı” – deyə Əsmər bildirir.\nADMİU tələbələri tərəfindən başqa bir maraqlı startap-layihə kimi Cabbar Paşazadənin Azərbaycanın milli musiqi aləti olan tarın 3D printer vasitəsilə hazırlanması ilə bağlı təklifini göstərmək olar.\nCabbarın fikrincə, bu cür qeyri-adi yanaşma müxtəlif aspektlərdə fayda verə bilər. Ənənəvi yolla hazırlanmış alətdən daha yüngül olacağına görə, bu, gənc şagirdlərin kürəyinə düşən yüklənməni azaldacaq. Həmçinin, tar ənənəvi olaraq ağacdan və heyvan mənşəli materiallardan hazırlandığı üçün, müasir hazırlama üsulu heyvanların və bitkilərin həyatını xilas etmiş olacaq.\nFotoda: Əsmər Məmmədova\nTəklif edilmiş “Bumeranq” layihəsinin mahiyyəti Azərbaycandan və Böyük Britaniyadan olan sənətşünaslıq üzrə ixtisaslaşan tələbələr arasında təcrübə mübadiləsindən ibarətdir. Beləliklə, aprelin ortalarında britaniyalı tələbələrdən ibarət qrup Bakıya gəlib və burada onlar üçün tanışlıq səfərləri, tematik mühazirələrə və vörkşoplar keçirilib.\nTədbirlər əsasən YARAT və ADMİU-nun bazasında keçirilib. Həmçinin proqrama Heydər Əliyev Mərkəzinə, XX-XXI əsrlər Azərbaycan Rəngkarlığı Muzeyinə və digər yerlərə səfərlər daxil olub.\nADMİU-nun Beynəlxalq əlaqələr şöbəsinin müdiri Sara Timurovanın sözlərinə görə, britaniyalı tələbələr tərəfindən “Bumeranq” layihəsində iştiraka böyük maraq göstərilib: ümumilikdə 200-dən çox ərizə verilib.\n“Əlbəttə, incəsənət sahəsində dünyanın aparıcı ali məktəblərindən birinin tələbələrini nə iləsə təəccübləndirmək çətindir, lakin biz əsas diqqəti əsl Azərbaycan klassik və müasir incəsənətinin xüsusiyyətlərinə, yerli koloritə yönəltməklə qonaqlarımızda maraq oyatmağa çalışdıq. Düşünürəm ki, biz bunu bacardıq”, - ADMİU-da “Bumeranq” layihəsinin rəhbəri Sara Timurova bildirir.\nMayın ortalarında Azərbaycandan olan 10 finalçı üçün Londona analoji tanışlıq səfəri planlaşdırılır.\nFotoda: Sara Timurova\n“Bu gün incəsənət adamı üçün öz ideyalarını həyata keçirə bilməsi, onları kommersiya layihəsinə çevirə bilməsi üçün ən azından təməl sahibkarlıq bacarıqlarına sahib olmaq mütləq lazımdır. Yalnız ideyanın yaradılması ilə kifayətlənmək olmaz. Onun həyata keçirilməsi imkanlarını da anlamaq vacibdir”, Əsmər Məmmədova deyir.\nO, qarşıdan gələn London səfəri zamanı Böyük Britaniyada interyer-dizayn sahəsində hansı proqramlardan istifadə olunduğu, hansı üslublara daha çox üstünlük verildiyi barədə daha çox öyrənəcəyinə, eləcə də faydalı peşəkar əlaqələr quracağına ümid edir.\nSara Timurovanın sözlərinə görə, bu günə ADMİU-nun akademik proqramına sahibkarlıq və ya bizneslə bağlı olan fənlər hələ ki, daxil deyil. Bu səbəbdən, “Bumeranq” və Creative Spark layihələri tələbələr üçün ümumilikdə bu istiqamətdə ilk böyük təcrübədir.\n“Bu layihə tələbələrimizi silkələdi, onları əlini əlinin üstünə qoyub oturmamağa, planlı mühazirə və seminarlarla kifayətlənməməyə, təxəyyüllərini işə salmağa, öz proqressiv ideyalarından qorxmamağa, irəli getməkdən qorxmamağa sövq etdi”, - o deyir.\nSəyyarə Hüseynli öz növbəsində qeyd edir ki, Creative Spark gənc mütəxəssislərə mədəniyyət və incəsənət sahəsinin inkişaf və maddi rifah üçün istənilən digər sahədən heç də az imkanlar yaratmadığını nümayiş etdirmək üçün əla imkandır.\n“Müasir dünyada sahibkarlıq bacarıqları hansı sahədə təhsil almasından asılı olmayaraq hər bir gənc mütəxəssisin sahib olmalı olduğu şeydir. İncəsənət sahəsində çalışan insanlar da istisna deyil. Onlar təkcə öz “məhsullarını” yaratmağı bacarmamalı, həm də bazarı, onun tələblərini anlamalı, özünü düzgün təqdim etməyi, öz auditoriyasını tapmağı və özünü reallaşdırmağı bacarmalıdır”, - o deyir.\nYARAT və ADMİU qarşılıqlı tanışlıq səfərləri ilə kifayətlənmək fikrində deyil. 10 finalçının hamısı British Council tərəfindən keçirilən və Creative Spark layihəsinin ikinci hissəsi olan Enterprise Pitch Competition adlı startap ideyaları müsabiqəsində iştirak edə biləcəklər. 9 iyun tarixinədək açıq olacaq müsabiqədə iştiraka YARAT-da təcrübə keçən gənc fəallar da cəlb ediləcək.\nBritish Council-ın saytındakı onlayn ingilis dili kurslarından pulsuz istifadə imkanı Creative Spark layihəsinin iştirakçıları üçün əlavə imkandır.\nMövcudluğunun birinci ili ərzində Creative Spark proqramının uğurla həyata keçirilməsi ilə əlaqədar aprel ayında British Council 2019/2020-ci illər üzrə proqramda iştirak üçün ərizələrin yeni tenderini elan edib. Müsabiqədə iştirak bütün ali təhsil müəssisələri, eləcə də Azərbaycanın yaradıcılıq institutları üçün açıqdır.\nFoto və video: Nadir İbrahimli\nErmənilərin meşə fonduna, təbii sərvətlərə vurduğu ziyan hesablanır - VİDEO


Kitab oxumaq üçün 10 səbəb | Gənc Ailə\nAna Səhifə XƏBƏRLƏR Kitab oxumaq üçün 10 səbəb\nKitab oxumaq üçün 10 səbəb\nOkt 27, 20160\nBaxış sayı: 1. 232\nAxırıncı dəfə nə vaxt kitab, yaxud önəmli bir jurnal məqaləsi oxumusan? Ətrafımızda sosial şəbəkələrin, sosial fəaliyyətlərin aktiv olduğu bir dönəmdə “gündəlik oxuma vərdişi”nə nə dərəcədə fokuslana bilirsən? Əgər sən də davamlı oxumağı vərdiş halına çevirməyən saysız-hesabsız insanlardan birisənsə, demək ki, mütaliyənin bir sıra əhəmiyyətli faydalarından xəbərsizsən və biz sənə aşağıda onlardan bir neçəsini təqdim edirik.\nZehni inkişafa sövq etmə. Təqdiqatlar göstərdi ki, əqli yeniləmə prosesi (hər gün ora yeni nəsə atmaq, beyni düşünməyə sövq etmək) zehni qabiliyyətlərin tədricən itirilməsini, əsasən orta və ondan sonrakı yaşlarda üzləşə biləcəyimiz əqli pisləşmə xəstəliklərinin inkişafını ləngidə, hətta qarşısını ala da bilər, çünki beyni aktiv saxlamaq və məşğul etmək sizin gücünüzü artırır, nəinki zəiflətmək. Bu çox sadədir, bədənin hər hansı bir əzələsi kimi beyinin də sağlam və güclü olması üçün idman etməyə, hərəkətdə olmağa ehtiyacı var. Necə ki, deyilir: “Ondan istifadə et, yoxsa onu itirərsən!”, xüsusən də əlverişli şəraitdə ağlımızda gələn fikirləri dilə gətirmək. Tapmaca, bilməcə kimi oyunlar (məs: puzzle), yaxud adi şahmat oyunu belə idrakın, düşünmənin,təfəkkürün inkişafına köməklik edir.\nStresin azaldılması. Gündəlik həyatımızda: işdə, evdə, şəxsi münasibətlərimizdə və başqa bu kimi məsələlərdə bir çox problemlərlə üzləşirik. Nə qədər stress, gərginlik yaşasaq da gözəl bir əsər alıb oxuduqda o sorunlardan uzaq oluruq. Belə ki, yaxşı yazılmış bir roman səni başqa bir aləmə götürə bilər, yaxud məqaləni oxuyarkən problemlərindən uzaqlaşıb hazırki anı yaşaya bilərsən, gərginlikdən, təzyiq və streslərdən qurtulmaq, istirahət etmək imkanın olar.\nBilik. Oxuduğun hər şey beynində, kiçik hissələrlə qeyd olunur və sən bilmirsən ki, nə vaxt bu məlumatlar sənin karına gələ bilər. Nə qədər çox bilsən, bir o qədər üzləşəcəyin etirazlara, şübhələrə, çağırışlara hətta sənə meydan oxuyanlara belə davamlı sipər ola biləcəksən. Bundan başqa, bilik-fikirlərimiz üçün qida mənbəyidir. Düşdüyümüz ən çətin vəziyyətlərdən çıxmaq üçün oxuduqlarımız köməyə gəlir, onu da unutmayaq ki, biz həyatda hər şeyimizi-işimizi, vəzifəmizi, pulumuzu, hətta sağlamlığımızı belə itirə bilərik, amma biliyi heç kim bizdən ala bilməz.\nSöz ehtiyatımızın artırılması. Yuxarıdakı bölmələrdə vurğuladığımız kimi, nə qədər çox oxuyarsan bir o qədər çox “söz” qazanarsan və bu sözlər istər-istəməz sənin gündəlik, aktiv danışıq lüğətinə yol tapacaqdır. Aydın, səlis və yaxşı danışıq tərzi istənilən peşədə arzuolunandır və bu xüsusda olan insnaların bunu bilməsi, ətrafındakılardan eşitməsi onlarda özünəgüvən, özünəhörmət hislərinin birəbeş artırır. Mütaliyə, sənin karyeranda irəliləməyinə də kömək edə bilər, məsələn: yaxşı danışıq və yazma qabiliyyəti olan, müxtəlif mövzularda məlumatlı olan bir insanın işə götürülmə şansı daha çoxdur, nəinki məhdud və bəsit sözlərlə öz fikirlərini ifadə edən, ədəbi maariflənmədən, elmi nailiyyətlərədən və qlobal hadisələrdən uzaq olan biri.\nKitab oxumaq, yeni dil öyrənməkdə də faydalıdır. Bir sözün, birləşmənin başqa bir dildə (dillərdə) qarşılığın bilmək onun hansı vəziyyətə daha uyğun olaraq işlədilməsini ortaya çıxarır. Eyni zamanda səlis yazmaq və oxumaq bacarıqlarını yaxşılaşdırır.\nYaddaşın təkmilləşdirilməsi. Kitab oxuyarkən müxtəlif xarakterləri xatırlayırıq… hekayələr, romanlar insanların həyat yaşamını, xüsusiyyətlərini, iç dünyalarını, ambisiya və başqa xırda incəlikləri bizə göstərir. Ədalətli olaraq deyə bilərik ki, beyin ecazkar bir cisimdir və o məlumatları nisbiliklə xatırlayır. Kifayət qədər heyranedicidir ki, hər dəfə beyin yarımkürələrinə yeni xatirə (yaddaş) əlavə edildikdə orda olan əvvəlki məlumatlar da möhkəmlənir, təzələnir və sən uzaq zaman kəsiyində yaşadığın bir şeyləri asanlıqla xatırlaya bilirsən.\nGüclü analitik düşünmə bacarığı. Sən nə vaxtsa mükəmməl detektiv romanı oxumusanmı, yaxud kitabı bitirməmişdən əvvəl özündə bu sirli, anlaşılmaz vəziyyəti çözməyə çalışmısanmı? Əgər belədirsə onda sən müəmmalı, sirli, macəralı, dedektiv romanlarının sonuna çatmamış (müəllifdən qabaq) bütün detalları, elementləri nəzərə alaraq tədqiqi və təhlili fikirləri ortaya qoyacaqsan. Təhlil və tədqiq etmək bacarığı həm də sənə əsərin əsas yazılmış hissələrini müəyyən etməyə, obrazları lazımi qaydada səciyələndirməyə və hekayəxəttinin rahat hərəkətini izləməyə imkan yaradacaqdır. Həmçinin sənin kitabı başqaları ilə müzakirə etmək şansın da var ki, bu da səndə fikirlərini açıq ifadə etmək bacarığını formalaşdıracaqdır.\nFikrin və diqqətin cəmlənməsi (Fokuslanma və konsentrasiyanın artırılması). İnternet aludəçisi olduğumuz bir dövrdə, diqqətimiz bir anlığa milyon fərqli istiqamətə yönələ bilər, çünki biz bir gündə bir çox funksyalar yerinə yetiririk. Məsələn: 5 dəqiqə ərzində orta yaşlı bir adam vaxtını həm işinə sərf edə, elektron poçtunu yoxlaya, bir neçə insanla yazışa (whatsapp, gchat, skype və s.), twitterə göz gəzdirə, telefonunu nəzərdən keçirə və əməkdaşları ilə əlaqə saxlaya bilər. Bu cür –ADD (Attention Deficit Disorder, Diqqət Pozuqluğu) davranışlar stress səviyyəsini qaldırır və məhsuldarlığı aşağı salır. Kitab oxuyanda, gərək ətrafındakıları unudaraq bütün fikrini hekayəyə verəsən və bu zaman beynin hər xırda detalı absorbasiya edir, özünə çəkərək sorur. Bir dəfə işdən 15-20 dəqiqə əvvəl kitab oxumağı sınayın, nə qədər çox fokuslanam fərqinin olduğuna varacaqsınız.\nDaha yaxşı yazma bacarığı. Bu, söz ehtiyyatının artırılması ilə bərabər gedir. Yaxşı yazılmış əsər birinin yazı bacarıqlarının inkişafında əsaslı təsirə malik ola bilər. Yeni yazarlar, müxtəlif müəlliflərin yazı stillərindən, cümlə axıcılığından və s. istifadə edirlər. Musiqiçilərin də bir-birinə təsiri eyni şəkildədir, yaxud rəssamlar əvvəlki ustaları tərəfindən yaradılan müəyyən üsullardan yararlanırlar, ona görə də gənc yazıçılar başqalarının əsərlərini oxumaqla nəsr yazma bacarıqlarını təkminləşdirirlər.\nRahatlıq. Təsəvvür elə ki, həm istirahət edirsən, həm də əla bir kitab səni müşayiət edir, mövzusu da daxili sakitlik, firavanlıq, rahatlıq, əmin-amanlıq… Mənəvi mətnlər oxumaq qan təziqini aşağı sala bilir və hədsiz bir sakitlik hissi gətirir. Özinkişaf, özünə kömək mövzulu kitablar oxumaqla yüngül ruhi xəstəliklərdən, müəyyən əhval pozuntularından əziyyət çəkən insanlara kömək etməyin yollarını bilə bilərik.\nPulsuz məşğuliyyət. Hal-hazırda bizim əksəriyyətimiz kitab almağa üstünlük veririk, biz indi onu deyə bilərik ki, gələcəkdə kitablar kifayət qədər baha olacaq. Əgər pul xərcləmək istəmirsinizsə öz yerli kitabxananıza gedə bilər və gözəlliyindən həzz ala biləcəyiniz təkcildli, çoxcildli saysız-hesabsız kitablardan pulsuz olaraq yararlana bilərsiniz. Kitabxanalarda təsəvvürünüzə gətirə bildiyiniz hər mövzuda kitablar var, çünki onlar bunu fond hesabına alırlar və sən o materialları əlindən qırağa qoya bilmirsən. Yox əgər elə bir yerdə yaşayırsan ki, oranın yerli kitabxanası yoxdur, yaxud sən heç cürə gedib kitab əldə edə bilmirsənsə o zaman kitabların PDF, ePub kimi elektron variantlarını əksər kitabxana səhifəsindən öz e-reader, iPad, yaxud komputerinə yükləyərək rahat oxuya bilərsən. Dünyadakı hər oxumuş, savadlı adam üçün fərqli oxu janrları mövcuddur. Əgər klassik ədəbiyyat, poeziya, model jurnalları, tərcümeyi-hallar, dini mətnlər, gənc yazarların kitabları, daxili bələdçi kitabları(özünü tapmağa kömək edən) və ya romanlar zövqünüzə uyğun deyilsə, o zaman orda sizin maraq və təxəyyül dairənizə uyğun bir şeylər tapa bilərsiniz. Yetər ki, bir müddətlik komputeri qırağa qoyun və cəld bir kitab açaraq ruhunuzu rahatlaşdırın.\nGeriValideynlərin boşanması uşaqlara hansı yaşda necə təsir edir? İrəliCinsi gücü artıran 11 qida - SİYAHI


Çünki artıq yollarda ancaq DYP avtomobili görəndə nizam-intizamla sürmürlər\nBakı, Gülnarә Quliyeva, İnteraz - 02 Oktyabr 2018, 17:21\nVİP nömrəli avtomobillərin sürücülərinə inzibati protokol tərtib etmirlər.\nİnterAz xəbər verir ki, daimi oxucularından biri Avtosfer.az-a müraciət edib. O bildirir ki, yollarda nizam-intizamın, təhlükəsizliyin təmin olunmasında bir vətəndaş kimi biganə qalmamaq üçün öz şəxsi avtomobilində quraşdırdığı videoqeydiyyatçı vasitəsilə digər hərəkət iştirakçılarına mane olan, təhlükə yaradan sürücülərin görüntülərini sosial şəbəkələrdə ictimailəşdirir və həmin sürücülərə inzibati protokol tərtib olunması üçün BDYPİ-nin rəhbərliyinə elektron qaydada müraciət edir. Əksər halda da həmin sürücülərə inzibati protokol tərtib olunur və müraciət edən şəxsə bu barədə elektron qaydada tərtib olunmuş inzibati protokolun nömrəsi və qayda pozmuş sürücünün kimliyi qeyd olunan cavab məktubu göndərilir. Sözsüz ki, həmin sürücülər gələcəkdə daha ehtiyatlı davranırlar və qayda pozmamağa çalışırlar. Çünki artıq yollarda ancaq DYP avtomobili görəndə nizam-intizamla sürmürlər. Artıq bilirlər ki, istənilən vətəndaş onun pozduğu qaydalar haqqında şikayət edə bilər.\nAncaq oxucumuz bildirir ki, əksər hallarda DYP icraçıları dövlət orqanlarına məxsus, sürücüləri polis orqanlarında işləyən, VİP nömrəli avtomobillərin sürücülərinə inzibati protokol tərtib etmirlər. Vətəndaşa isə "sürücünü müəyyən etmək mümkün olmamışdır" kimi cavablar göndərirlər. Belə cavabların həqiqəti əks etdirdiyi isə heç də inandırıcı deyil. Necə ola bilir ki, xidməti avtomobilin sürücüsünü müəyyən etmək olmur? Yaxud, sadə nömrəli avtomobilin sürücüsü müəyyən olur, amma VİP nömrəli avtomobilin yox? Axı qaydalara əməl etməkdə dövləti təmsil edən şəxslər bütün vətəndaşlara nümunə olmalıdır. Sizə hələ də pozduqları qaydalara görə inzibati məsuliyyətə cəlb olunmayan sürücülərin qayda pozuntularını təqdim edirik.\n99 LH 066,\n10 AZ 016,\n90 AA 977,\n10 FG 006,\n99 YP 327,\n90 VK 510,\n10 AD 005,\n10 AB 996,\n90 AR 250,\n10 AA 075 nömrəli avtomobillərin sürücüləri bu günə qədər etdikləri qayda pozuntularına görə inzibati məsuliyyətə cəlb olunmayıb. Əgər sonradan olubsa belə bu barədə vətəndaşa məlumat verilməyib. Bütün bu sürücülər haqqında rəsmi müraciət olunub.\nVideolarda qaydaların pozulduğu tarix və saat göstərilib.


Qismət Məmmədzadə 1980-cı il aprel ayının 20-də Bakı şəhərində, Ramazan və Səfagül Məmmədzadələrin ailəsində ikinci övlad olaraq dünyaya gəldi. Adını ata babası Bayram kişinin istəyi ilə Qismət qoydular. Ailədə ata və ana tərəfinin musiqiçi olması onun da uşaq yaşlarından musiqiyə həvəs göstərməsinə səbəb oldu. Kiçik yaşlarından müxtəlif konsertlərdə, şənliklərdə çıxış edən Qismətin ilk televiziya çıxışı 1992-ci ildə televiziya ilə yayınlanan "Sübh şəfəqləri" müsabiqəsində oldu və 1993-cü ildə Qismət o müsabiqənin vokal üzrə qalibi seçildi. Elə o vaxtlar həmin müsabiqədə münsiflər heyətinin sədri olan mərhum bəstəkar Əfsər Cavanşirov Qismətin heç bir musiqi təhsili olmadan belə gözəl oxumasını görüb onu "Bənövşə" uşaq xoruna qəbul etdi. Bir neçə il orda oxuyan Qismət bu arada o vaxtlar fəaliyyət göstərən və tanınmış qarmon ifaçısı Xanlar Cəfərovun rəhbəri olduğu "Ümid" ansamblının müşayətiylə bir neçə mahnılar yazdırıb efirdə və radioda ara sıra ifa edirdi. Bir müddətdən sonra keçid dövrü və səs dəyişkənliyi ilə əlaqədar olaraq oxumağı dayandırdı. 1996-1997-ci illərdə yenidən oxumağa başladı. Amma artıq televiziya ekranlarına çıxa bilmirdi. Maddi vəziyyətin çətin olduğuna görə o toylarda oxumağa başladı. 1999-cu ildə həvəskar studiyalardan birinin köməyi ilə 11 mahnıdan ibarət "Sevmək istərdim" adlı bir kaset hazırlayıb satışa çıxarıb. Bir zamanlar Həzinsəs imzası ilə şerlər yazdığından elə bu ləqəbi də kasetin üstünə yazdırdı. Lakin kaset demək olar ki satılmadı. Artıq Bakıdakı vəziyyət Qisməti qane eləmirdi. Elə buna görə də bir müddətdən sonra ailəsiylə bərabər Moskva şəhərinə pul qazanmaq məqsədiylə gedir. İlk vaxtlar çox böyük çətinliklərlə qarşılaşmasına baxmayaraq o, az bir zamanda Moskvada yaşayan azərbaycanlıların rəğbətini qazandı. Gənc yaşlarından muğama heyran olan və mərhum muğam ustası ustad xanəndə Hacıbaba Hüseynovu özünə ustad hesab edən Qismət estrada, xarici musiqi və xalq mahnıları ilə bərabər artıq muğam da oxumağa başlamışdı. Elə hər bir janrda oxumaq bacarığı da onu Moskvada yaşayan digər millətlərə də sevdirmişdi. 2000-ci ildə, Moskvada yaradılan Nəsibə Zeynalova adına "Nəsibə" teatrının rəhbəri Sərxan Kərəmoğlu Qisməti həmin teatra solist kimi dəvət edir. Bu teatrla bərabər Rusiyanın bir çox şəhərlərində konsert verən Qismət artıq sənət karyerasını Moskvada qurmağı düşünürdü. Lakin bu fikirdən tezliklə daşınmalı oldu.\nMoskvada yaşayan və Qismətlə birlikdə çalışan qarmon ifaçısı Alim Vəliyev Qismətə Bakıya qayıtmağı təklif edir. 2002-ci ildə da Bakıya gedir, ilk mahnısı olan "Qismət birdir" mahnısını ona bəstəkar Elçin İmanov təklif etdi. Bu mahnı Qismətə uğur gətirir. 2003-cü ildə Qismətin daha bir audio kaseti "Qismət birdir" adı altında "Səbuhi" studiyası tərəfindən hazırlanıb dinləyicilərə təqdim olundu. Amma bu kaset birinci kimi uğursuz olmadı. Bu dövrlərdə Qismətin daha da tanınmsında teleaparıcı Kamran Həsnlinin böyük köməyi oldu. Bir sıra verilişlərdə konsertlərdə iştirak edən müğənni, 2004-cü ildə hələ Moskvada yaşayarkən mahnılarını eşidib çox sevdiyi Aygün Səmədzadə ilə tanış oldu və onun yazdığı "Bakinsiy roman" mahnısını oxudu. Az bir zamanda bu mahnı hitə çevrildi. Qismətin karyerasında bu mahnının şübhəsiz çox böyük rolu var. Bunun ardından "Səbuhi" studiyası Qismətin daha bir kasetini hazırladı. Bu kasetə də "Bakinskiy roman" adı verildi. Kasetdə Aygün Səmədzadə ilə bərabər Esmiraldanın, Sevda Məmmdlinin, Qismətini yaxın dostu mərhum Emin Cəbrayılovun, klassik bəstəkarların mahnıları və muğam da yer aldı. Bakıya gəldiyi illər ərzində "Ən yaxşı gənc ifaçı", "Qızıl disk", "Hit mahnı ifaçısı" və s. mükafatlara layiq görüldü. 2005-ci ildə İncəsənət iniversitetinin prodüsser fakultəsinə qəbul olunub. Həmin ilin sonunda "De ki..." adlı növbəti kaseti satışa çıxardıb. Kasetdə Aygün Səmədzadə, Xanım İsmayılqızı, Aytən İsmixanova, Tahir Əkbər, Mətanət Nəsirqızı və s. bəstəkarların mahnıları ilə yanaşı aşıq mahnıları və muğam daxil edilib.\nQismətin mahnılarını təkcə Azərbaycanda deyil, Türkiyədə, Rusiyada, İranda, Almaniyada, Hollandiyada da sevib, dinləyirlər. Gənc olmasına baxmayaraq demək olar ki, Qismətin böyük və zəngin yaradıcılığı var. Özünün dediyi kimi: "İstiyirəm ki adım Azərbaycan musiqi tarixində qalsın və mən necə həmişə Hacıbaba Hüseynovun adını fəxrlə ehtiramla çəkirəmsə, nə vaxtsa mənim də adım eləcə çəkilsin...."\nTarix: 27.01.2013 / 15:14 Müəllif: *_*M_O_N_I_K_A*_* Baxılıb: 520\tBölmə: Bəstəkarlar Və Müğənnilər


Paytaxt yollarında qaydasız piyadalar - VİDEO\n14:17 2 Mart 2020\nPiyada yola çıxdısa, o da birbaşa olaraq hərəkət iştirakçısı sayılır və sürücü kimi onların da üzərinə müəyyən məsuliyyət düşür - bu qaydalara əməl etsinlər. Amma görünən odur ki, bu qaydalara əməl etməyənlər kifayət qədərdir.\nMilli.Az bidirir ki, məsələ ilə bağlı ARB TV-nin "Günə Doğru" proqramında maraqlı süjet yayımlanıb.\nƏrşad Hüseynov (Ekspert): "Yol hərəkəti qaydalarına laqeyid yanaşmamalıdır. Səki ilə getməlidir, yol çiyni ilə getməlidir. Səki yoxdursa, bəzən belə də olur ki, yol zəbt olunub, heç olmazsa, onun kənarı ilə getməlidir. Yolun bir tərəfindən bir tərəfinə piyada keçidindən keçməlidir".\nSakin: "Piyada hər zaman haqlıdır. Amma yalnız olduğu nöqtələr də var. Keçid olmayan yerdən keçən piyadalar, əsasən, qəza şəraiti yaradır".\nSakin: "Fikirli olmuşam, yoldan keçmişəm. Amma mən özüm də bilirəm ki, düz etmirəm. Çünki hansısa sürücünü bədbəxt edə bilərəm"\nÖz canlarını heçə sayıb yolun hərəkət hissəsinə çıxan əksər piyadanın günahını sürücülər daşımalı olur. Ötən ilin statistikasına görə, piyadaların avtomobillərlə vurulması ümumi qəzaların 57 faizi təşkil edir.\nVaqif Əsədov (BŞBDPYİ-nin bölmə rəisi): "Hadisələri təhlil etdikdə sürücü diqqətsizliyi, əsas amillərdən biridirsə, piyada səhlənkarlığı da hadisələrin baş verməsinə səbəb olur. YHH-da qanun 40-cı maddəsi piyadaların hüquq və vəzifələrini tənzimləyir ki, məhz bu maddələrin tələbləri piyadalar tərəfindən öyrənilməli və əməl edilməlidir".\nAmma əksər piyada unudur ki, onun günahı ilə nəticələnən yol nəqliyyat hadisəsinə görə, məsuliyətə də cəlb edilə bilər. Hadisənin ağırlıq dərəcəsinə görə, piyada inzibati və cinayət tərkibli əməlinə hüquqi qiymət verilə bilər.\nƏrşad Hüseynov (Ekspert): "Piyadanın səhvi, piyadanın ciddi qayda pozuntusu, ölümlə nəticələnərsə, insanların ağır xəsarət almasına səbəb olarsa, CM-nin 267-ci maddəsinə görə cinayət məsuliyyəti nəzərdə tutulur".\nVaqif Əsədov (BŞBDPYİ-nin bölmə rəisi): "Ötən 2019-cu il ərzində 13 piyada barəsində təsirli tədbirləri görülüb. Bu gün də bu istiqamətdə işlər aparılır".\nMəsuliyyət cəza ilə yox, şüurlu davranışda, təmkinli hərəkətdə formalaşır. Piyada-sürücü münasibətləri həm də cəmiyyətimizin sağlamlığı deməkdir. Sağlam yaşamaq üçünsə, qaydalara əməl etmək lazımdır...\nXəbərin orijinal ünvanı: https://news.milli.az/society/830358.html\nPaytaxt yollarında qaydasız piyadalar VİDEO\nRusiyanın Qara dəniz donanmasının məhv edilməsi planı:\nPaytaxt yollarındakı mövcud vəziyyət